Diari Oficial de la Generalitat Valenciana


Sumari del DOGV 9568, del 04-04-2023 (2023/3280)

RESOLUCIÓ de 27 de febrer de 2023, de la Conselleria d'Hisenda i Model Econòmic, per la qual s'autoritza la incorporació de l'exercici 2022 al 2023 de crèdits afectes a ingressos finalistes de l'Administració de l'Estat procedents del Pla de recuperació, transformació i resiliència, finançat pel Mecanisme Europeu de Recuperació i Resiliència, per un import total de 170.230.536,83 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9568

Data del DOGV
:   04-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3280


Data del document
:   27-02-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de febrer de 2023, de la Conselleria d'Hisenda i Model Econòmic, per la qual s'autoritza la incorporació de l'exercici 2022 al 2023 de crèdits afectes a ingressos finalistes de l'Administració de l'Estat procedents del Pla de recuperació, transformació i resiliència, finançat pel Mecanisme Europeu de Recuperació i Resiliència, per un import total de 320.947.835,83 euros. [2023/3280]  
  
El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, en l'article 21 estableix que, als efectes previstos en l'article 45 de la Llei 1/2015, els romanents dels crèdits associats al Mecanisme de Recuperació i Resiliència podran incorporar-se a l'exercici següent, i el seu termini d'aplicació s'estendrà fins a la finalització del termini de realització de les actuacions finançades d'acord amb el seu marc regulador, i en tot cas no podrà excedir l'exercici 2026.  
Per això, en aplicació del que es preveu en l'article 45 de la Llei 1/2015 d'hisenda pública, sector públic instrumental i subvencions, en relació amb les incorporacions al pressupost dels crèdits que quan finalitze l'exercici anterior no estiguen vinculats al compliment de les obligacions ja reconegudes i siguen finançats amb ingressos afectats a la realització d'actuacions determinades, i una vegada aprovada la liquidació del pressupost de la Generalitat corresponent a l'exercici 2022, és procedent la incorporació d'aquells saldos vinculats als recursos transferits per l'Administració de l'Estat del Mecanisme de Recuperació i Resiliència, regulat pel Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i desplegat en la Generalitat per l'esmentat Decret llei 6/2021, que ascendeixen en conjunt a 306.313.948,83 euros, import que es finança amb càrrec al romanent de tresoreria afectat que consta en la liquidació.  
En conseqüència, vista la liquidació de l'exercici 2022 elaborada per la Intervenció General de la Generalitat, i en virtut del que es disposa en els articles 21 i 24.d de la Llei 9/2022, de 30 de desembre, de pressupostos de la Generalitat per a l'exercici 2023, i en l'article 21 del Decret llei 6/2021 del Consell, aquesta Conselleria d'Hisenda i Model Econòmic adopta la següent resolució:  
  
  
Primer i únic  
Autoritzar la incorporació a l'estat de despeses del pressupost de 2023, agrupació de romanents, dels crèdits dotats per al Pla de recuperació, transformació i resiliència finançat pel Mecanisme Europeu de Recuperació i Resiliència que no han arribat a la fase d'obligació al tancament de l'exercici 2022, per un import total de 171.145.975,83 euros, amb el detall reflectit en l'annex adjunt, i el seu finançament amb càrrec al romanent de tresoreria afectat, aplicació d'ingressos 870.00, «Romanent de tresoreria per a la incorporació de romanents».  
  
  
València, 27 de febrer de 2023.- El sotssecretari de la Conselleria d'Hisenda i Model Econòmic (p. d., Resolució de 8.06.22, DOGV 9360): Daniel González Serisola.